El primo łibro in basco che conosemo l'è stà stanpà in tel 1545, con el titoło de Linguae Vasconum Primitiae (Primisie de ła łengoa de i baschi) e firmà dal prete bascofrancexe Bernat Dechepare. L' è na cołessión de poemi ndoe l' autor el trata tematiche come ła rełijón, l' erotismo e ła so vita. El dedica versi anca al basco, e ghe da registrar che l'è cosiente del fato che el suo l' era el primo tentativo de crear na łeteratura basca. In tel so poema Kontrapas el dixe: